#  Πανεπιστήμιο Αιγαίου Τμήμα Γεωγραφίας

**Παγκοσμιοποίηση και Άνιση Ανάπτυξη** (**ΓΕΩ 332)**

## Θεματικές Ενότητες

* Εισαγωγή: Οι ‘μύθοι’ γύρω από την έννοια της παγκοσμιοποίησης.
	+ - * Η διεθνοποίηση των αγορών πριν το 1914.
			* Η κρίση του μεσοπολέμου και η μεταπολεμική ρύθμιση.
* Η οικονομική ‘επανάσταση’ των 30 τελευταίων ετών:
* Εναρμόνιση οικονομικών θεσμών / Συνθήκες.
* Εμπόριο / Χρηματοπιστωτικό σύστημα.
* Φορείς παγκοσμιοποίησης: Οι πολυεθνικές επιχειρήσεις.
	+ - * Η πόλη της παγκοσμιοποίησης.
			* Θεωρητικές προσεγγίσεις των σχέσεων ανάπτυξης-υπανάπτυξης.
			* Παγκόσμιος Νότος.
			* Οι σχέσεις ‘παγκόσμιου’ - ‘τοπικού’ στη διαμόρφωση της άνισης χωρικής ανάπτυξης.
* ‘Επικράτεια’, ‘εδαφικότητα’ και οι νέες μορφές κρατικής ‘ρύθμισης’:
	+ - Απεθνικοποίηση του οικονομικού χώρου.

**Αξιολόγηση**

1) Το μάθημα περιλαμβάνει υποχρεωτική εργασία που αντιστοιχεί στο 30% του τελικού βαθμού.

2) Όσον αφορά το υπόλοιπο 70% του τελικού βαθμού, οι φοιτητές/τριες μπορούν να επιλέξουν ανάμεσα σε δύο μεθόδους αξιολόγησης:

* Σεμιναριακή αξιολόγηση & απαλλαγή από τις εξετάσεις μέσα από τη συμμετοχή σε “προόδους” κατά τη διάρκεια του εξαμήνου (70%). Αναλυτικότερες οδηγίες θα δοθούν σε ξεχωριστό κείμενο.

 **ή**

* Το βαθμό στο τελικό διαγώνισμα (συντελεστής βαρύτητας 70%)

## Εργασίες-Παρουσιάσεις

Η εκπόνηση *εργασίας* **και** η *παρουσίασή* της εμπίπτουν στις **υποχρεωτικές** απαιτήσεις του μαθήματος. Κάθε εργασία συνίσταται στη συγγραφή ενός αυτοτελούς επιστημονικού δοκιμίου σε μία από τις διδασκόμενες θεματικές. Την πρωτοβουλία για την επιλογή του θέματος την έχουν οι φοιτητές.

* Οι εργασίες θα είναι ατομικές και δεν θα ξεπερνούν τις **2000 λέξεις**.

 Μεγαλύτερες εργασίες δεν θα γίνονται δεκτές. Ο αριθμός των λέξεων θα αναγράφεται στην τελευταία σελίδα της εργασίας, αμέσως μετά την βιβλιογραφία.

* Το **θέμα** πρέπει να δηλωθεί στον διδάσκοντα μέχρι το **τέλος Νοεμβρίου**.
* Η παρουσίαση των εργασιών θα γίνει στις **14 Δεκεμβρίου 2023** και στις 1**1 Ιανουαρίου 2024**.
* Ως **προθεσμία** **παράδοσης** των εργασιών ορίζεται η ημέρα των εξετάσεων.

Η **παράδοση** των εργασιών θα γίνει **ΑΠΟΚΛΕΙΣΤΙΚΑ** μέσω της πλατφόρμας **eclass**, ενώ οι σχετικές οδηγίες θα δοθούν κατά τη διάρκεια του εξαμήνου.

**Οδηγίες για την συγγραφή εργασιών**

**1) Δομή:** Η εργασία θα χωρίζεται σε τρία μέρη:

**Α)** Εισαγωγή, όπου θα αναφέρεται το αντικείμενο και ο στόχος της εργασίας. Η τελευταία παράγραφος της εισαγωγής θα παρουσιάζει τη δομή της εργασίας - μία συνολική εικόνα του κειμένου και των βημάτων ανάλυσης που ακολουθήθηκαν.

*Παράδειγμα:«Η εργασία είναι χωρισμένη σε τρία μέρη / τμήματα / ενότητες. Το πρώτο μέρος αναλύει… Το δεύτερο… Στο τελευταίο μέρος…»*

**Β)** Κυρίως ενότητες (ενότητα 1, ενότητα 2, κοκ). **Γ)** Συμπεράσματα.

**2) Αναφορές:**

Α) Κυρίως Κείμενο:

Οι αναφορά στις πηγές γίνεται *απευθείας* στο κείμενο με το σύστημα ***Harvard***, π.χ. (Μαρμαράς, 2002: 145-147). Η πλήρης αναφορά στο κάθε βιβλίο / άρθρο / κεφάλαιο που χρησιμοποιείται γίνεται στο τέλος της εργασίας, στη βιβλιογραφία. Δευτερεύοντα στοιχεία παρατίθενται σε αριθμημένες υποσημειώσεις στο τέλος κάθε σελίδας.

🡺 Η εργασία θα πρέπει να παραπέμπει *σε κάθε παράγραφο* στις πηγές άντλησης ιδεών, πληροφοριών και εννοιών. Εργασίες χωρίς αναφορές στο κυρίως κείμενο δεν θα αξιολογούνται!

🡺 Η χρήση πηγών χωρίς την αναφορά τους αποτελεί **ΛΟΓΟΚΛΟΠΗ**. Οι εργασίες που παρουσιάζουν οποιαδήποτε μορφή αντιγραφής θα μηδενίζονται.

🡺 Η χρήση διπλών εισαγωγικών συνοδεύει την αυτολεξεί παράθεση τμημάτων άλλων κειμένων.

🡺 Ο ελάχιστος αριθμός πηγών που απαιτούνται για να θεωρηθεί μια εργασία του μαθήματος επαρκής είναι **τέσσερις**.

Β) Βιβλιογραφία:

Στη βιβλιογραφία περιλαμβάνονται όλα τα έργα (βιβλία, μελέτες, άρθρα, στατιστικά δελτία, αναλύσεις στον ημερήσιο και περιοδικό τύπο, ντοκουμέντα οργανισμών, κλπ) που χρησιμοποίησε ο φοιτητής κατά την εκπόνηση της εργασίας του. Η παράθεση της βιβλιογραφίας γίνεται κατά αλφαβητική σειρά ονόματος συγγραφέα. Πιο αναλυτικά, παρατίθενται: α) το όνομα του συγγραφέα ή των συγγραφέων ή του φορέα· β) χρονολογία έκδοσης· γ) τίτλος έργου· δ) λοιπά προσδιοριστικά στοιχεία. Παράδειγμα του συστήματος *Harvard* αποτελεί η βιβλιογραφία του μαθήματος.

## Προτεινόμενη Βιβλιογραφία

* Dani Rodrik (2012) Το παράδοξο της παγκοσμιοποίησης: Η δημοκρατία και το μέλλον της παγκόσμιας οικονομίας. Αθήνα: Κριτική.
* Ravenhill, J. (2018) *Παγκόσμια πολιτική οικονομία*. Αθήνα: Τζίολα.
* Σάσσεν, Σ. (2011) *Κοινωνιολογία της παγκοσμιοποίησης*. Αθήνα: Μεταίχμιο.

**Συμπληρωματική βιβλιογραφία**

Altvater, E. (2006) *Παγκοσμιοποίηση, ιδιωτικοποιήσεις και δημόσια αγαθά*. Αθήνα: Τhe monthly review imprint.

Γκίντενς, Α. (2001) *Ο κόσμος των ραγδαίων αλλαγών: Πως επιδρά η παγκοσμιοποίηση στη ζωή μας*. Αθήνα: Μεταίχμιο.

Guillochon, Β. Kawecki, Α. & Venet, Β. (2014) *Διεθνής Οικονομική*. Αθήνα: Προπομπός

Hobsbawm, E. (2008) Παγκοσμιοποίηση, δημοκρατία και τρομοκρατία. Αθήνα: Θεμέλιο.

Hirst, P. & Thompson, G. (2000) *Η παγκοσμιοποίηση σε αμφισβήτηση*. Αθήνα: Παπαζήσης

Hall, S. Held, D. & McGrew, D. (2003) *Η νεωτερικότητα σήμερα: Οικονομία, κοινωνία, πολιτική, πολιτισμός*. Αθήνα: Σαββάλας.

Κατσούλης, Η. Ανανιάδη, Μ. & Ιωαννίδης, Σ. (Επιμ.) (2003) *Παγκοσμιοποίηση: Οικονομικές, πολιτικές, πολιτισμικές όψεις*. Αθήνα: Σιδέρης.

Κυρκιλής, Δ. (2016) *Άμεσες ξένες επενδύσεις*: Αθήνα: Κριτική.

Μπέργκερ, Σ. (2007) *Η σύγκρουση των εταιρειών στην παγκόσμια οικονομία: Οι στρατηγικές των εταιρειών στην αντιμετώπιση της παγκοσμιοποίησης*. Αθήνα: Καστανιώτης.

Μπιτζένης, Α. (2009) *Παγκοσμιοποίηση, πολυεθνικές, επενδύσεις και ευρωπαϊκή ολοκλήρωση στο νέο παγκόσμιο οικονομικό σύστημα*. Αθήνα: Σταμούλη Α.Ε.

Nίκας, Χ. & Χριστοδούλου, Δ (2011) *Η διεθνής οικονομική στην εποχή της παγκοσμιοποίησης*. Αθήνα: Επίκεντρο

Osterhammel, J. & Petersson, N.P. (2013) *Ιστορία της παγκοσμιοποίησης*. Αθήνα: Αιώρα.

Πιτέλης, Χ. & Sugden, Ρ. (2002) *Η φύση της πολυεθνικής επιχείρησης*. Αθήνα: Τυπωθήτω.

Ψημίτης, Μ. (2017) *Κοινωνικά Κινήματα στην καθημερινή ζωή: Ταυτότητα, αλληλεγγύη και προεικόνιση σε σύγχρονες «κοσμοπολίτικες κοινότητες»*. Αθήνα: Τζίολα.

**Διδάσκων**: Γιάννης Χωριανόπουλος ( ichorian@geo.aegean.gr )

Εκθέσεις διεθνών οργανισμών, για εμπόριο, επενδύσεις, πολυεθνικές, χρηματοοικονομικές ροές κλπ. Δικτυακοί Τόποι : α) [www.oecd.org](http://www.oecd.org) β) [www.wto.org](http://www.wto.org) γ) [www.unctad.org](http://www.unctad.org)